Ebe Tramberg

Ebe Tramberg (13. november 1946 – 21. mai 2021) oli eesti animaator, kunstnik ja illustraator. 

 Elukäik 
Ebe Tramberg sündis Tallinnas Harald Vambola ja Maara Trambergi (1919–1977) peres. Ema Maara tegutses kunstnikuna, kellest sai tütre peamine õpetaja. 
ĥ
Kui koolis joonistamistunnid tulid, siis ei läinud õpetajatele tema teosed korda. Lastelt oodati, et nad värviksid taeva siniseks ja õuna punaseks, aga Tramberg püüdis varjutamise abil kujutada esemeid ruumilisena. Hinded hakkasid paranema pärast esimest joonistusvõistluse võitu.

Tramberg õppis Tallinna 46. Keskkoolis aianduse suunal, aga kuna kõik tööriistad olid loodud paremakäelistele, ei saanud vasakukäeline neid mugavalt kasutada.

Pärast keskkooli abiellus. 50-aastaselt kolis Tramberg Järvamaale Sääskülla, oma tädi vanasse majja.  

 Töö animaatorina 
1971. aastal võttis Ebe Tramberg osa Tallinnfilmi korraldatud uute töötajate leidmise konkursist. 200 kandidaadist võeti tööle vaid viis. Uusi animaatoreid tulid välja õpetama professionaalid Moskvast. Tallinnfilmis töötas ta paljude animafilmide meeskonnas peamiselt kunstniku-multiplikaatori või animaatorina.

Hiljem läks Tramberg üle Taanile kuuluva firma A Film Eesti stuudiosse, mis teeb tellimustöid välismaale.

 Töö raamatute illustraatorina 
Tramberg on illustreerinud mitu raamatut ja peab seda südamelähedaseks tegevuseks. Trambergi stiil sarnaneb Edgar Valteri omaga, kellega nad tegid koostööd joonisfilmi "Ramsese vembud" loomisel. 

 Illustreeritud raamatud 
 "Kõrkjamüts: inglise muinasjutud", inglise keelest tõlkinud Jaak Sildma, illustreerinud Ebe Tramberg (Estonian Graphic Center, 1992)
 Riina Kasser – "Lahediku käitumiskool", illustreerinud Ebe Tramberg (Avita, 1999)
 Leelo Tungal – "Juku, Kalle ja kotermann Tallinnas", illustreerinud Ebe Tramberg (Huma, 2002)
 Arlet Palmiste – "Rolle ja Tolle jõuluootus", illustreerinud Ebe Tramberg (Kuma, 2008)
 Friedrich Reinhold Kreutzwald – "Alg-Kalewipoeg", toimetanud ja kujundanud Märt Kullo, illustreerinud Ebe Tramberg (Ammukaar, 2019)

 Filmograafia 
AastaFilmi pealkiriRoll1972"Vari. Tee"kunstnik-multiplikaator"Veekandja"kunstnik-multiplikaator1973"Värvipliiatsid"kunstnik-multiplikaator"Lend"kunstnik-multiplikaator1974"Värvilind"kunstnik-multiplikaator"Kiplased"kunstnik-multiplikaator1975"Rüblik"kunstnik-multiplikaator"Pisiasi"kunstnik-multiplikaator1976"Jänes"kunstnik-multiplikaator1977"Pühapäev"kunstnik-multiplikaator"Kas maakera on ümmargune?"kunstnik-multiplikaator"Antennid jääs"kunstnik-multiplikaator1978"Tolmuimeja"kunstnik-multiplikaator"Põld"kunstnik-multiplikaator1979"Klaabu, Nipi ja tige kala"kunstnik-multiplikaator1980"Harjutusi iseseisvaks eluks"kunstnik-multiplikaator1981"Tänav"animaator"Monument"animaator"Kohtamine"animaator"Klaabu kosmuses"kunstnik-multiplikaator"Ära sega autojuhti"kunstnik-multiplikaator"1+1+1"animaator1982"Varastati auto"animaator"Kolmnurk"kunstnik-multiplikaator1983"Põrgu"kunstnik-multiplikaator1984"Naksitrallid I"kunstnik-multiplikaator"Kalle ja koll"kunstnik-multiplikaator"Härg"kunstnik-multiplikaator"Aeg maha" kunstnik-multiplikaator1985"Ramsese vembud I"kunstnik"Laululood"kunstnik-multiplikaator"Kerjus"animaator"Hüpe"animaator1986"Ramsese vembud II"kunstnik1987"Ramsese vembud IV"kunstnik
kunstnik-multiplikaator1988"Lendanimaator1989"Sammas"kunstnik1990"Naksitrallid"animaator1997"Tom ja fluffy"animaator1998"Porgandite öö"animaator"Bermuda"animaator1999"Viola"animaator"Armastuse võimalikkusest"animaator2000"Lotte reis Lõunamaale"animaator,

kaadripaigutaja,

faasi- ja ümberjoonistaja

 Isiklikku 
Ebe Trambergi abikaasa on fotograaf Vassili Rõbin. Poeg on graafiline disainer Kristjan Tramberg.

 Viited 

Kategooria:Eesti animaatorid
Kategooria:Eesti illustraatorid
Kategooria:Sündinud 1946
Kategooria:Surnud 2021